

**ประกาศองค์การบริหารส่วนตำบลเมืองเกษตร**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

องค์การบริหารส่วนตำบลเมืองเกษตร ได้มีนโยบายด้านการส่งเสริมการบริหารจัดการแบบธรรมาภิบาล โดยมุ่งเน้นการวางรากฐานการพัฒนาให้เติบโตอย่างมีคุณภาพและยั่งยืนในระยะยาว ทั้งในส่วนขององค์กรและชุมชนซึ่งเป็นพื้นฐานสำคัญในการพัฒนาองค์กรและชุมชนให้เกิดความน่าเชื่อถือและได้รับการยอมรับ องค์การบริหารส่วนตำบลเมืองเกษตรจึงยึดแนวทางการบริหารจัดการที่ดีในทุกระดับ ให้มีความโปร่งใสและสามารถตรวจสอบได้ และองค์การบริหารส่วนตำบลเมืองเกษตรได้ประกาศเจตจำนงในการบริหารงาน เพื่อให้การดำเนินการในเรื่องดังกล่าวเป็นไปอย่างเป็นรูปธรรม ชัดเจน และมีประสิทธิภาพ โดยเฉพาะอย่างยิ่ง เรื่องการป้องกันความขัดแย้งทางผลประโยชน์ หรือผลประโยชน์ทับซ้อน ดังนี้

1. ผู้ปฏิบัติงานขององค์การบริหารส่วนตำบลเมืองเกษตร ต้องมีความเข้าใจความหมายของความขัดแย้งทางผลประโยชน์ หรือผลประโยชน์ทับซ้อน (Conflict of interest)

ความขัดแย้งทางผลประโยชน์ หรือผลประโยชน์ทับซ้อน หมายถึง การที่เจ้าหน้าที่ของรัฐปฏิบัติหน้าที่โดยคำนึงถึงผลประโยชน์ส่วนตนหรือพวกพ้องเป็นหลัก ซึ่งถือว่าเป็นความผิดเชิงจริยธรรมและเป็นความผิดขั้นแรกที่จะนำไปสู่การทุจริต สำนักงาน ก.พ. ได้นิยามความขัดแย้งกันระหว่างผลประโยชน์ทับซ้อนและผลประโยชน์ส่วนรวม หมายถึง สถานการณ์หรือการกระทำที่บุคคลไม่ว่าจะเป็นนักการเมือง ข้าราชการพนักงานบริษัท หรือผู้ให้บริการมีผลประโยชน์ส่วนตัวมากจนมีผลต่อการตัดสินใจ หรือการปฏิบัติหน้าที่ในตำแหน่งที่บุคคลนั้นรับผิดชอบอยู่ และส่งผลกระทบต่อประโยชน์ส่วนรวม

1. การจัดการความขัดแย้งทางผลประโยชน์ หรือผลประโยชน์ทับซ้อน

2.1 ปกป้องผลประโยชน์สาธารณะ การทำเพื่อประโยชน์ของสาธารณะเป็นหน้าที่หลักผู้ปฏิบัติงานขององค์การบริหารส่วนตำบลเมืองเกษตร ต้องตัดสินใจและให้คำแนะนำภายในกรอบกฎหมายและนโยบาย จะต้องทำงานในขอบเขตหน้าที่ พิจารณาความถูกผิดไปตามข้อเท็จจริง ไม่ให้ประโยชน์ส่วนตนมาแทรกแซง รวมถึงความเห็นหรือทัศนคติส่วนบุคคล ปฏิบัติงานต่อทุกคนอย่างเป็นกลาง ไม่มีอคติลำเอียงในเรื่องต่าง ๆ เช่น ศาสนา อาชีพ จุดยืนทางการเมือง เผ่าพันธุ์ วงศ์ตระกูล ฯลฯ ทั้งนี้ ผู้ปฏิบัติงานขององค์การบริหารส่วนตำบลเมืองเกษตร ไม่เพียงต้องปฏิบัติตามกฎหมายเท่านั้น แต่ต้องมีจริยธรรมในการปฏิบัติงานด้วย

2.2 สนับสนุนความโปร่งใสและความพร้อมรับผิด การจัดการผลประโยชน์ทับซ้อนต้องอาศัยกระบวนการแสวงหาที่เปิดเผยและมีการจัดการที่โปร่งใส โดยเปิดโอกาสให้มีการตรวจสอบและมีความพร้อมรับผิด เช่น การโอน (ย้าย)ข้าราชการ จากตำแหน่งที่เกี่ยวข้องกับผลประโยชน์ทับซ้อน การเปิดเผยประโยชน์ส่วนตนหรือ ความสัมพันธ์ที่อาจมีผลต่อการปฏิบัติหน้าที่ ถือเป็นขั้นตอนแรกของการจัดการผลประโยชน์ทับซ้อน การใช้กระบวนการอย่างเปิดเผยทั่วหน้า อันจะทำให้ผู้ปฏิบัติงานขององค์การบริหารส่วนตำบลเมืองเกษตร ให้ความร่วมมือและสร้างความเชื่อมั่นแก่ประชาชน ผู้รับบริการและผู้มีส่วนได้ส่วนเสีย

2.3 ส่งเสริมความรับผิดชอบส่วนบุคคลและปฏิบัติตนเป็นแบบอย่างการแก้ปัญหาหรือจัดการผลประโยชน์ทับซ้อน ซึ่งจะสะท้อนถึงความยึดหลักคุณธรรมและความเป็นมืออาชีพของผู้ปฏิบัติงานและขององค์กร การจัดการต้องอาศัยข้อมูลนำเข้าจากทุกระดับในองค์กร ฝ่ายบริหารต้องรับผิดชอบเรื่องการสร้างระบบนโยบาย รวมถึงผู้ปฏิบัติงานต้องมีความรับผิดชอบโดยการระบุผลประโยชน์ทับซ้อนที่ตนมี จัดการเรื่องส่วนตนเพื่อหลีกเลี่ยงผลประโยชน์ทับซ้อนมากที่สุดเท่าที่จะสามารถกระทำได้และผู้บริหารต้องปฏิบัติตนเป็นแบบอย่างด้วย

2.4. สร้างวัฒนธรรมองค์กร ผู้บริหารต้องสร้างสภาพแวดล้อมเชิงนโยบายที่ช่วยสนับสนุนการตัดสินใจเมื่อมีประเด็นผลประโยชน์ทับซ้อนที่เกิดขึ้น และสร้างวัฒนธรรมแห่งความซึ่งตรงต่อหน้าที่ ดังนี้

- ให้ข้อแนะนำและการฝึกอบรมผู้ปฏิบัติงาน เพื่อเสริมสร้างความเข้าใจเกี่ยวกับกฎเกณฑ์และการปฏิบัติ รวมถึงการใช้กฎเกณฑ์ที่มีในสภาพแวดล้อมการทำงาน

- ส่งเสริมให้มีการสื่อสารอย่างเปิดเผยและมีการเสวนาแลกเปลี่ยนเพื่อให้ผู้ปฏิบัติงานสบายใจในการเปิดเผยและหาหรือเกี่ยวกับผลประโยชน์ทับซ้อนในที่ทำงาน

- ป้องกันไม่ให้ข้อมูลเกี่ยวกับผลประโยชน์ทับซ้อนที่ผู้ปฏิบัติงานเปิดเผย เพื่อมิให้มีผู้นำไปใช้ในทางที่ผิด

- ให้ผู้ปฏิบัติงานมีส่วนร่วมในการพัฒนาปรับปรุงนโยบายและกระบวนการจัดการผลประโยชน์ทับซ้อน เพื่อให้รู้สึกเป็นเจ้าของและปฏิบัติตาม

1. ข้อไม่พึงปฏิบัติ

3.1 ไม่พึงรับของสิ่งตอบแทนที่เป็นเงินและไม่ใช่ตัวเงินที่มีมูลค่าสูงเกินความเหมาะสมและได้มาโดยมิชอบ

3.2 ไม่พึงตัดสินใจในหน้าที่การงาน โดยมีเรื่องของการเงินและการเมืองเข้ามาเกี่ยวข้อง เช่น การลงคะแนนเสียงของผู้ปฏิบัติงานเพื่อออกฎหมายหรือกระทำการอื่นใดที่ส่งผลกระทบต่อส่วนรวม

3.3 ไม่พึงทำงานในภาคธุรกิจที่เกี่ยวข้องกับการดำเนินงานหรือจัดซื้อจัดจ้าง หลังพ้นจากตำแหน่งหน้าที่ไปแล้ว เพื่อเป็นการป้องกันมิให้ผู้นั้นนำข้อมูลภายในที่ตนทราบใปใช้ประโยชน์หลังจากพ้นจากตำแหน่ง และป้องกันการให้สิทธิพิเศษในการติดต่อในฐานะที่เคยปฏิบัติงานมาก่อน

1. แนวทางการป้องกันและแก้ไขปัญหาผลประโยชน์ทับซ้อน

การดำเนินการเพื่อป้องกันความขัดแย้งทางผลประโยชน์ หรือผลประโยชน์ทับซ้อน โดยส่งเสริมให้ผู้ปฏิบัติงานมีความเข้าใจเกี่ยวกับการประทำที่เป็นประโยชน์ทับซ้อนสามารถแยกแยะผลประโยชน์ส่วนตนและผลประโยชน์ส่วนรวมได้ รวมถึงไม่มีพฤติกรรมที่เข้าข่ายการมีผลประโยชน์ทับซ้อน

จึงประกาศให้ทราบโดยทั่วกัน

ประกาศ ณ วันที่ 21 มกราคม พ.ศ. ๒๕๖๒

เสนอ เกี้ยวกลาง

(นายเสนอ เกี้ยวกลาง)

นายกองค์การบริหารส่วนตำบลเมืองเกษตร